Diari Oficial de la Generalitat Valenciana


Sumari del DOGV 9814, del 22-03-2024 (2024/2069)

Anunci de la informació pública del Projecte de concentració parcel·lària de la zona d'Oliva-Pego.
--------------------------------------------------------------------------------------------------

### Dades del document

Número de DOGV
:   9814

Data del DOGV
:   22-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2069


Data del document
:   01-03-2024

Organisme emissor
:   Conselleria d'Agricultura, Ramaderia i Pesca

Tipus de document
:   Anunci

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca
    * pla d'urbanisme

Anunci de la informació pública del Projecte de concentració parcel·lària de la zona d'Oliva-Pego. [2024/2069]  
Es posa en coneixement de totes les persones interessades en la concentració parcel·lària de la zona d'Oliva-Pego (València-Alacant), declarada d'utilitat pública i execució urgent mitjançant Decret 6/2018, de 19 de gener, del Consell (DOGV 8221/26.01.2018), que:  
  
Primer  
Que, amb data 27 de febrer de 2024, d'acord amb el que es disposa en l'article 197 de la Llei de reforma i desenvolupament agrari, el director general de Producció Agrícola i Ramadera ha aprovat el projecte de concentració parcel·lària de la zona d'Oliva-Pego i ha autoritzat que es duga a terme la seua enquesta.  
  
Segon  
Que el projecte de concentració parcel·lària estarà exposat al públic en el local habilitat a aquest efecte pels ajuntaments d'Oliva i de Pego durant 30 dies hàbils, comptadors des del l'endemà de l'última inserció de l'avís, que es publicarà per una sola vegada en el Diari Oficial de la Generalitat Valenciana i s'exposarà per tres dies hàbils consecutius en el tauler d'anuncis dels ajuntaments d'Oliva i Pego. La consulta dels documents que componen el projecte de concentració parcel·lària implica que d'acord amb el que exigix la Llei orgànica 3/2018, de 5 de desembre, de protecció de dades personals i garantia dels drets digitals, les dades que inclouen no podran ser utilitzades per a fins diferents dels de la concentració parcel·lària.  
  
Tercer  
Que, juntament amb el projecte de concentració parcel·lària, estarà exposat al públic en el local habilitat a aquest efecte pels ajuntaments d'Oliva i de Pego durant 30 dies hàbils, el pla d'obres i millores territorials, l'estudi d'impacte ambiental, l'estudi d'integració paisatgística i l'estudi d'afecció al patrimoni cultural valencià del projecte de concentració parcel·lària de la zona d'Oliva-Pego.  
  
Quart  
El projecte de concentració parcel·lària es troba inclòs en l'annex I (projectes sotmesos a avaluació d'impacte ambiental pel tràmit ordinari) apartat 1.a a.1 (Concentracions parcel·làries de terrenys de cultiu en secà, en superfície superior a 100 ha) del Decret 162/1990, pel qual es va aprovar el Reglament per a l'execució de la Llei 2/1989, d'impacte ambiental de la Comunitat Valenciana.  
  
Cinqué  
El tràmit d'informació pública del projecte de concentració parcel·lària juntament amb l'estudi d'impacte ambiental i de la resta de documents, es realitza a l'efecte de l'article 36 de la Llei 21/2013, de 9 de desembre, d'avaluació ambiental.  
  
Sisé  
Que a l'efecte de la tramitació ambiental s'identifiquen l'òrgan promotor i l'òrgan substantiu:  
Òrgan promotor: Direcció General de Producció Agrícola i Ramadera.  
Òrgan substantiu: Direcció General de Producció Agrícola i Ramadera.  
  
Seté  
Es requereix als titulars de càrregues, gravàmens i altres situacions jurídiques que hagueren sigut acreditats en l'expedient, perquè, d'acord amb la persona propietària afectada i dins del lot de reemplaçament, assenyalen les línies, porcions de finques o part alíquota d'aquestes, segons els casos, sobre les quals aquestes càrregues o situacions jurídiques han de quedar establides en el futur, i se'ls adverteix que si no acrediten la seua conformitat dins del termini assenyalat la translació es verificarà d'ofici.  
  
  
Huité  
Que durant el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, es poden presentar al·legacions al projecte de concentració parcel·lària, així com al·legacions o observacions a l'estudi d'impacte ambiental del projecte de concentració parcel·lària i resta de documents que acompanyen l'estudi, dirigides a la direcció general de Producció Agrícola i Ramadera, les quals es podran presentar per via telemàtica a través de la seu electrònica de la Generalitat accedint a l'enllaç: https://breu.gva.es/b/jz5Ymncyzp, o per qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Nové  
El projecte de concentració parcel·lària, pla d'obres i millores territorials, l'estudi d'impacte ambiental, estudi d'integració paisatgística i l'estudi d'afecció al patrimoni cultural valencià del projecte de concentració parcel·lària es troben disponibles per a la seua consulta en l'adreça web següent:  
https://breu.gva.es/b/wIh9avGhNr  
  
València, 1 de març de 2024.- El director general de Producció Agrícola i Ramadera: Simón Martínez Ruiz.